****

**Viļānu novada attīstības programma  
2015.-2022.gadam**

**Īstenošanas uzraudzības kārtība**

**IV sējums**

**Gala redakcija**

**Viļānu novada pašvaldība**

**2015**

# 4. ATTĪSTĪBAS PROGRAMMAS ĪSTENOŠANAS UZRAUDZĪBAS KĀRTĪBA

## Viļānu novada attīstības programma 2015.-2022.gadam ir Viļānu novada domes apstiprināts dokuments, kurā definēta Viļānu novada attīstības vīzija, noteiktas vidēja termiņa prioritātes, rīcības virzieni un uzdevumi 7 gadu periodam. Viļānu novada ilgtermiņa mērķu sasniegšanu paredzēts veikt uzdevumus atbilstoši 5 izvirzītājām vidēja termiņa attīstības prioritātēm.

## Lai nodrošinātu Viļānu novada attīstības novērtēšanas iespējas un identificētu, vai attīstības plānošanas dokumenta rādītāju sasniegšana norit kā plānots, Viļānu novada dome ir izstrādājusi AP īstenošanas uzraudzības sistēmu, kas nodrošinās iespēju:

* novērtēt pašvaldības attīstību kopumā;
* novērtēt vidēja termiņa prioritāšu, uzdevumu sasniegšanas progresu un atbilstību pašvaldības ilgtermiņa stratēģijai;
* demonstrēt pašvaldības darbības progresu un sasniegumus un informēt par to sabiedrību, politiķus un citas ieinteresētās puses;
* identificēt jaunas problēmas un iespējas, kas saistītas ar pašvaldības attīstību un kurām nepieciešams veltīt tālāku izpēti un attiecīgu lēmumu pieņemšanu to risināšanai;
* pamatot AP aktualizācijas nepieciešamību.

AP īstenošanas uzraudzības kārtība saturiski sastāv no četrām sadaļām:

* AP uzraudzības institucionālais ietvars un laika grafiks;
* Viļānu novada attīstības izvērtējuma pamatrādītāji;
* AP noteikto vidējā termiņa prioritāšu sasniegšanas izvērtējuma rādītāji;
* Ikgadējā AP īstenošanas uzraudzības ziņojuma saturs un iekļaujamā informācija.

Uzraudzības pārskatu par attīstības programmas īstenošanas rezultātiem pašvaldība izstrādā ne retāk kā reizi trijos gados. Tajā ietver informāciju par veiktajām aktivitātēm, rezultatīvo rādītāju izmaiņas, secinājumus un ieteikumus turpmākajai rīcībai, kā arī informāciju par atbilstību ilgtspējīgas attīstības stratēģijā izvirzītajiem stratēģiskajiem mērķiem.

## 4.1. Attīstības programmas institucionālais ietvars un laika grafiks

## Par Viļānu novada attīstības programmas 2015.-2022.gadam īstenošanas uzraudzības kārtību un tās ieviešanu atbildīga ir Viļānu novada domes Attīstības, plānošanas un informācijas daļa.

## Uzraudzības sistēmas procesu vada Viļānu novada domes Attīstības, plānošanas un informācijas nodaļas vadītājs, iesaistot AP īstenošanas un uzraudzības sistēmas procesā struktūrvienību un iestāžu vadītājus, kuri operacionālā līmenī veic uzraudzības īstenošanas procesa darbības saskaņā ar uzdevumiem, kas doti tabulā 4.1.

## Tabula 4.1. Viļānu novada AP īstenošanas uzraudzības sistēmas galvenie uzdevumi un atbildīgās institūcijas nodaļa.

| Nr. | Veicamais uzdevums | Atbildīgā institūcija |
| --- | --- | --- |
| 1. | Apstiprināt Viļānu novada attīstības programmu 2015.-2022.gadam, lemt par AP aktualizēšanas nepieciešamību | Viļānu novada dome |
| 2. | Viļānu novada AP īstenošanas uzraudzības sistēmas koordinācija un uzraudzība | Viļānu novada domes Attīstības, plānošanas un informācijas nodaļa |
| 3. | Viļānu novada AP Rīcības plāna 2015.-2022.gadam īstenošanas nodrošināšana | Politiskajā līmenī – Viļānu novada domeIzpildes līmenī - par rīcības plānā uzskaitīto projektu realizāciju atbildīgās Viļānu novada domes struktūrvienības un iestādes. |
| 4. | Regulāra un sistemātiska kvantitatīvo un kvalitatīvo datu vākšana, apkopošana un analizēšana saskaņā ar Viļānu novada AP noteiktajām vidēja termiņa prioritātēm un novada attīstības izvērtējuma pamatrādītājiem. | Viļānu novada domes Attīstības, plānošanas un informācijas nodaļa, Viļānu novada domes struktūrvienības un iestādes |
| 5. | Ikgadējā pārskata "Pārskats par Viļānu novada attīstības programmas 2015.-2022.gadam īstenošanu” sagatavošana | Viļānu novada domes Attīstības, plānošanas un informācijas nodaļa |
| 6. | Ikgadējā pārskata „Pārskats par Viļānu novada attīstības programmas 2015.-2022.gadam īstenošanu” apstiprināšana, nepieciešamības gadījumā lēmuma pieņemšana par grozījumiem Attīstības programmā un/vai Rīcības plānā. | Viļānu novada dome |
| 7. | Sabiedrības informēšana par Attīstības programmas īstenošanas rezultātiem (pārskata publicēšana Viļānu novada interneta vietnē [www.vilani.lv](http://www.vilani.lv)) | Viļānu novada domes Attīstības, plānošanas un informācijas nodaļa sadarbībā ar Viļānu novada domes struktūrvienībām |

## Viļānu novada attīstības programmas 2015.-2022.gadam uzraudzības procesa rezultāti tiks iekļauti pārskatā „Pārskats par Viļānu novada attīstības programmas 2015.-2022.gadam īstenošanu” ik gadu par katru iepriekšējo gadu un 1 reizi 3 gados par 3 gadu periodu. Par pārskata sagatavošanu ir atbildīga Viļānu novada Attīstības, plānošanas un informācijas nodaļa atbilstoši pārskata sagatavošanas laika grafikam, kas dots tabulā 4.2.

## Tabula 4.2. Viļānu novada Attīstības programmas 2015.-2022.gadam īstenošanas uzraudzības ikgadējā pārskata sagatavošanas laika grafiks.

| Atbildīgā institūcija | 1.cet. | 2.cet. | 3.cet. | 4.cet. |
| --- | --- | --- | --- | --- |
| Viļānu novada domes Attīstības, plānošans un informācijas nodaļa | Pārskatu datu analīze un nepieciešamības gadījumā rakstiska papildu datu pieprasīšana no Viļānu novada domes struktūrvienībām un iestādēm | Ikgadējā pārskata „Pārskats par Viļānu novada attīstības programmas 2015.-2022.gadam īstenošanu” sagatavošana, ziņošana par rezultātiem Viļānu novada domei, rezultātu publicēšana Viļānu novada interneta vietnē [www.vilani.lv](http://www.vilani.lv) | Sistemātiska datu vākšana un apkopošana | |
| Viļānu novada domes struktūrvienības un iestādes | Pārskatu sagatavošana un iesniegšana Viļānu novada domes Attīstības, plānošans un informācijas nodaļai |
| Viļānu novada dome |  | Pārskata apstiprināšana, nepieciešamības gadījumā lēmuma pieņemšana par grozījumiem Attīstības programmā un/vai Rīcības plānā |  |  |

## Viļānu novada attīstības programmas 2015.-2022.gadam uzraudzības pārskata sagatavošana noritēs 5 posmos:

## 1.posmā tiks veikta sistemātiska datu vākšana un apkopošana, pie kuras intensīvs darbs notiks gada 3. un 4.ceturksnī;

## 2.posmā Viļānu novada domes struktūrvienības un iestādes pēc Viļānu novada domes Attīstības, plānošanas un informācijas nodaļas lūguma līdz 15.februārim sagatavo pārskatu par iepriekšējā gadā savā jomā paveikto saskaņā ar Viļānu novada Attīstības programmas 2015.-2022.gadam Rīcības plānā ietvertajiem uzdevumiem, pasākumiem un aktivitātēm, kurā iekļauj arī informāciju par vidēja termiņa prioritāšu sasniegšanas rādītājiem;

## 3.posmā Viļānu novada domes Attīstības, plānošans un informācijas nodaļa analizē iesniegtos pārskatus un datus un nepieciešamības gadījumā līdz 1.martam pieprasa papildu informāciju Viļānu novada domes struktūrvienībām un iestādēm;

## 4.posmā Viļānu novada domes Attīstības, plānošanas un informācijas nodaļa sadarbībā ar Viļānu novada domes struktūrvienībām un iestādēm līdz 1.maijam sagatavo ikgadējo pārskatu „Pārskats par Viļānu novada attīstības programmas 2015.-2022.gadam īstenošanu” atbilstoši 4.4.nodaļā dotajai pārskata struktūrai un iekļaujamajai informācijai un ziņo par rezultātiem Viļānu novada domei, kā arī ne vēlāk kā 1 mēneša laikā pēc pārskata apstiprināšanas informē sabiedrību par AP īstenošanas rezultātiem, publicējot tos Viļānu novada interneta vietnē [www.vilani.lv](http://www.vilani.lv);

## 5.posmā Viļānu novada dome apstiprina sagatavoto pārskatu un nepieciešamības gadījumā, pamatojoties uz pārskatā iekļautajiem secinājumiem un ieteikumiem, lemj par grozījumu veikšanu Viļānu novada Attīstības programmā 2015.-2022.gadam un/vai Rīcības plānā.

## 4.2. Viļānu novada attīstības pamatrādītāju izvērtējums

## Attīstības programmas Stratēģijas daļā, Tabulā 2.3 ir definēti Viļānu novada attīstības pamatrādītāji, ar kuru palīdzību novērtēt Viļānu novada attīstību kopumā un salīdzināt Viļānu novada attīstību ar citu Latvijas novadu attīstību.

## Par Viļānu novada attīstības pamatrādītāju datu apkopošanu un analīzi ir atbildīga Viļānu novada domes Attīstības, plānošanas un informācijas nodaļa. Izvērtēto rādītāju rezultāti tiks iekļauti ikgadējā pārskatā "Pārskats par Viļānu novada attīstības programmas 2015.-2022.gadam īstenošanu”. Attīstības programmas īstenošanas uzraudzības ietvaros Viļānu novada attīstības pamatrādītājus ir iespējams pārskatīt un nepieciešamības gadījumā mainīt, t.sk., veicot aptauju par iedzīvotāju apmierinātību ar dzīvi novadā, papildus iekļaut jautājumus, kas ir aktuāli konkrētajā laika periodā vai specifiski kādā atsevišķā jomā.

## 4.3. Attīstības programmā noteikto vidējā termiņa prioritāšu sasniegšanas izvērtēšana

## Viļānu novada attīstības programmas 2015.-2022.gadam vidēja termiņa prioritāšu sasniegšanas rezultatīvie rādītāji ir doti 2. nodaļā. AP īstenošanas uzraudzības ietvaros ik gadu tiks veikts vidēja termiņa prioritāšu sasniegšanas rādītāju izvērtējums, aizpildot ikgadējos rezultātus tabulā, kuras formāts kā piemērs dots tabulā 4.3.

## Par Viļānu novada vidēja termiņa prioritāšu sasniegšanas rādītāju izvērtēšanu un iekļaušanu ikgadējā pārskatā „Pārskats par Viļānu novada attīstības programmas 2015.-2022.gadam īstenošanu” atbildīga ir Viļānu novada domes Attīstības, plānošanas un informācijas nodaļa, pamatojoties uz informāciju, kuru tā ir saņēmusi no Viļānu novada struktūrvienībām un iestādēm un saskaņā ar 2. nodaļā norādīto datu avotu.

## 4.4. Ikgadējā attīstības programmas īstenošanas uzraudzības ziņojuma saturs un iekļaujamā informācija

## 4.3. tabula. Viļānu novada attīstības programmas 2015.-2022.gadam īstenošanas uzraudzības pārskata struktūra un tajā ietveramā informācija.

| Pārskata nodaļa | Ietveramā informācija |
| --- | --- |
| Ievads | Ievadā ir jāsniedz neliela informācija par Attīstības programmas nozīmi un sasaisti ar citiem plānošanas dokumentiem, ka arī jāiekļauj informācija par Attīstības programmas uzraudzības sistēmu, pārskatā ietverto informāciju un kontaktinformāciju komentāru un ieteikumu sniegšanai. |
| 1. Viļānu novada attīstības vispārējs raksturojums | Šajā nodaļā ir jāsniedz vispārīgs Viļānu novada attīstības raksturojums, iekļaujot attīstības pamatrādītāju izvērtējumu saskaņā ar rādītājiem, kas doti Attīstības programmas 2. nodaļā. |
| 2. Viļānu novada Attīstības programmas 2015.-2022.gadam īstenošanas progress:2.1. Rīcības plāna 2015.-2022.gadam īstenošanas progress;2.2. Vidēja termiņa prioritāšu sasniegšanas radītāju izvērtējums | 2.1.nodaļā ir jāietver informācija par katras vidēja termiņa prioritātes ietvaros veiktajiem pasākumiem un aktivitātēm, jāanalizē to izpilde vai novirze no plānotā.2.2.nodaļā ir jāietver vidēja termiņa prioritāšu sasniegšanas rādītāju izvērtējums saskaņā ar paraugu, kas dots tabulā 4.3.. |
| 3. Secinājumi | Šajā nodaļā ir jāietver apkopota informācija par 2.nodaļā konstatētajām novirzēm no plānotā un izdarītajiem galvenajiem secinājumiem. |
| 4. Rekomendācijas | Šajā nodaļā ir jāietver informācija par ieteicamajiem uzlabojumiem, grozījumiem un precizējumiem, kas veicami Attīstības programmas vai Attīstības programmas uzraudzības procesā, pamatojoties uz iepriekšējās nodaļās veikto analīzi un izdarītajiem secinājumiem. |
| 5. Izmantotās informācijas avoti | Šajā nodaļā ir jāietver visi informācijas avoti, kas izmantoti sagatavojot Attīstības programmas īstenošanas uzraudzības pārskatu. |
| Pielikumi | Pielikumos ir iekļaujama informācija, kas pēc apjoma vai pārskatāmības nevar tik iekļauta pamatdokumentā, vai arī tā nav būtiska pamatdokumenta sastāvdaļa, bet kalpo kā informatīvs materiāls. |

## Viļānu novada attīstības programmas 2015.-2022.gadam trīs gadu uzraudzības ziņojums struktūras ziņā neatšķirsies no ikgadējā uzraudzības pārskata, bet saturiski tajā tiks iekļauta informācija un tās analīze 3 gadu griezumā.